Diari Oficial de la Generalitat Valenciana


Sumari del DOGV 6623, del 05-10-2011 (2011/9690)

Notificació de la sentència dictada en el judici ordinari número 596/2010.
--------------------------------------------------------------------------

### Dades del document

Número de DOGV
:   6623

Data del DOGV
:   05-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9690


Organisme emissor
:   Jutjat de Primera Instància Número 1 de Dénia

Tipus de document
:   Edicte

Notificació de la sentència dictada en el judici ordinari número 596/2010. [2011/9690]  
Judici ordinari 000596/7089-KJ  
De: BBVA.  
Procurador: Enrique Sastre Botella.  
Contra: Antonio Augusto i Teresa María Pecurto Galrito.  
En aquest procediment de judici ordinari número 596/2010, seguit a instàncies de BBVA contra Antonio Augusto i Teresa María Pecurto Galrito s'ha dictat la sentència, que, literalment, és com segueix:  
  
«Sentència número 201/2010  
Jutge que la dicta: Isabel Mingot Santapau.  
Lloc: Dénia.  
Data: 30 de novembre de 2010.  
Antecedents de fet  
Primer. En aquest Jutjat va tenir entrada el 15 de març de 2010, per torn de repartiment, demanda de judici ordinari presentada pel procurador el senyor Sastre Botella, en la representació abans esmentada, contra Teresa María Pecurto Galrito i Antonio Augusto, en reclamació de l'import no satisfet del préstec mercantil subscrit entre les parts el 29 de març de 2006, més interessos, on afirmava que es va acordar en la pòlissa, que es consideraria vençut anticipadament el contracte i exigible la totalitat de les obligacions assumides en virtut de contracte. Per tant, incomplit el contracte es va practicar la liquidació de saldo deutor del compte en data 7 de gener que fa un total de saldo deutor de 46.643,66 euros (45.007,87 euros per capital pendent, 1.390,73 euros per quotes impagades i 245,06 euros per interessos de demora).  
Després d'al·legar els articles 1089 i concordants del Codi Civil, i 1101 i 1008 del Codi Civil, va sol·licitar que es dictara sentència que condemnara al demandat a l'abonament de 46.643,66 euros per interessos, més interessos de demora i amb la condemna a costes.  
Segon. Una vegada admesa a tràmit la demanda per resolució de 27 de maig de 2010, es va traslladar aquesta amb els documents aportats a la demandada per 20 dies, i se la citava de forma legal perquè compareguera i la contestara amb l'advertència de ser declarada en rebel·lia. Passat el termini i no contestant la demanda, es va declarar la rebel·lia del demandat, i s'assenyalava el dia 29 de novembre de 2010, amb citació de les parts per a la celebració de l'audiència prèvia. Aquest dia i hora va comparéixer l'actora, que va ratificar la demanda, i va sol·licitar la recepció a prova; així ho va disposar, i va proposar la documental. Admesa, van quedar les actuacions pendents de sentència.  
Fonaments de dret  
Primer. L'article 496 de la Llei d'Enjudiciament Civil estableix que la declaració de rebel·lia no serà considerada com a assentiment ni com a admissió dels fets de la demanda, tret dels casos en què la llei expressament dispose el contrari.  
Segon. La documental aportada amb la demanda, no impugnada de contrari, acredita tots i cadascuns dels fets constitutius de la pretensió exercitada en la demanda, tal i com li incumbia a l'actora, conforme a l'article 217 de la Llei d'Enjudiciament Civil, sense que el demandat no hi haja oposat res, distint a la qüestió prejudicial plantejada i que va ser denegada; per tant, sense al·legar ni provar fets impeditius o extintius, per tant, l'estimació íntegra de la demanda. Per tot això, de conformitat amb el que estableixen els articles 1089, 1091, 1255 i concordants del Codi Civil, es procedeix a l'estimació íntegra de la demanda, i s'imposa a l'entitat demandada l'interés previst en l'article 1108 del Codi Civil.  
  
Tercer. D'acord amb el que preveu l'article 394.1 de la Llei d'Enjudiciament Civil, es preceptiva la imposició de costes al demandat.  
Atés el que s'ha exposat.  
Dispositiva  
Estime íntegrament la demanda presentada pel procurador el senyor Sastre Botella en nom i representació de Banco Bilbao Vizcaya Argentaria, SA, contra Teresa María Pecurto Galrito i Antonio Augusto i condemne els demandats esmentats que paguen a l'actora la suma de 46.643,66 euros, més l'interés pactat, amb condemna expressa a costes als demandats.  
Notifiqueu aquesta resolució a les parts, i feu-los saber que s'hi pot interposar un recurs d'apel·lació per a l'Audiència Provincial d'Alacant, mitjançant la presentació d'escrit davant aquest Jutjat en el termini dels cinc dies següents a la notificació, i acreditar la constitució d'un dipòsit de 50 euros en el compte del Jutjat, amb l'advertència d'inadmissió.  
  
Incloeu l'original d'aquesta resolució en el llibre de sentències, i deixeu-ne una testimoniança en les actuacions.  
Ho pronuncie, mane i firme jutjant definitivament en primera instància.  
Publicació. La sentència anterior ha sigut donada, llegida i publicada pel jutge o jutgessa que la va dictar, mentre celebrava audiència pública en el dia de la seua data; cosa de la qual, jo, la secretària judicial, en done fe. Dénia, 30 de novembre de 2010».  
I atés que els demandats esmentats, Antonio Augusto i Teresa María Pecurto Galrito, es troben en parador desconegut, s'expedeix aquest edicte a fi que valga de notificació de forma deguda.  
  
Dénia, 5 de setembre de 2011.- La secretària judicial: Ana Escrivá Crespo.